**ЗАКОН ЗА СПЕЦИЈАЛНО ЈАВНО ОБВИНИТЕЛСТВО**

**I.Основни одредби**

**Член 1**

1. Со овој закон се уредуваат основањето, надлежноста, организацијата, функционирањето и укинувањето на Специјалното јавно обвинителство, основите и постапката за избор, разрешување и престанок на функцијата на Специјалниот јавен обвинител, основите и постапката за избор и престанок на функцијата на јавните обвинители во Специјалното јавно обвинителствокои му помагаат на специјалниот јавен обвинител и други прашања во врска со работата на Специјалнотојавно обвинителство.

(2) За се што не е уредено со овој закон, ќе се применува Законот за Јавното обвинителство, Законот за кривичната постапка и останатите позитивни законски прописи во Република Македонија.

**Член 2**

(1)Специјалното јавно обвинителство е со седиште во Скопје.

(2) Специјалното јавно обвинителство има печат во кој е содржан грбот и името Република Македонија, називот Специјално јавно обвинителство и неговото седиште.

(3) На објектот во кој е сместено Специјалното јавно обвинителство се истакнуваат знамето на Република Македонија, грбот и името Република Македонија, како и називот и седиштето. Специјалното јавно обвинителство може да има свое лого-грб.

**II. Значење на изразите употребени во овој закон**

**Член 3**

1. “Специјален јавен обвинител” е јавниот обвинител избран согласно член 4 став 1од овој закон.
2. „Јавен обвинител во Специјалното јавно обвинителство” е јавен обвинител избран согласно член 4 став 2од овој законкој му помага на Специјалниот јавен обвинител.
3. „Истражител” е припадник на правосудната полиција или лице вработено во истражен центар основан од Специјалниот јавен обвинител.
4. „Експерт” е стручно лице кое има посебни знаења и искуство во одредена област.
5. „Советник” е лице кое врз основа на стручни квалификации може да даде совети на Специјалниот јавен обвинител за одредена област за поефикасно извршување на функцијата.
6. „Специјално јавно обвинителство” е јавно обвинителство со кое раководи специјален јавен обвинител, вклучувајќи ги јавните обвинители во тоа јавно обвинителство кои му помагаат, истражители, експерти, стручна и административна служба.
7. „Неовластеноследењенакомуникации” седефиниракаконеовластеноследењенаситекомуникацииизвршеновопериодотмеѓу 2008 и 2015 година, вклучително,ноне и ограниченонааудиоснимки и транскриптиподнесенидојавнотообвинителствопред 15 јули 2015 година.

**III. Избор, престанок на функцијата и разрешување на Специјалниот јавен обвинител и на јавните обвинители во Специјалното јавно обвинителство**

1. Избор на Специјалниот јавен обвинител и на јавните обвинители во Специјалното јавно обвинителство

**Член 4**

(1)Специјалниот јавен обвинител по објавен оглас го избира Советот на јавни обвинители за време од пет години, од редот на избраните јавни обвинители со право на повторен избор.

(2)Јавните обвинители во Специјалното јавно обвинителство по објавен оглас на предлог на Специјалниот јавен обвинител ги избира Советот на јавни обвинители од редот на избраните јавни обвинителина неопределено време.

(3)Постапката за избор на Специјален јавен обвинител Советот на јавни обвинители ја започнува три месеци пред истекот на мандатот.

(4)Бројот на јавните обвинители во Специјалното јавно обвинителство го определува Советот на јавни обвинители по предлог на Специјалниот јавен обвинител во зависност од потребите, сложеноста и обемот на работа.

(5)На избраниот Специјален јавен обвинител и на избраните јавни обвинители во Специјалното јавно обвинителство им мирува функцијата јавен обвинител во јавното обвинителство од кое се избрани.

2. Услови за избор на Специјален јавен обвинител и на јавните обвинители во Специјалното јавно обвинителство

**Член 5**

1. За Специјален јавен обвинител, може да биде избран јавен обвинител кој има работен стаж како јавен обвинител најмалку десет години до моментот на пријавување на огласот.
2. За јавен обвинител во Специјалното јавно обвинителство може да биде избран јавен обвинител кој има работен стаж како јавен обвинител најмалку пет години до моментот на пријавување на огласот.

3. Престанок и разрешување од функцијата Специјален јавен обвинител и престанок на функцијата јавен обвинител во Специјалното јавно обвинителство

a. Основи за престанок

**Член 6**

(1)На Специјалниот јавен обвинител функцијата му престанува:

* Со истекот на мандатот, ако не е повторно избран;
* По сопствено барање;
* Ако го изгуби државјанството на Република Македонија;
* Ако трајно ја загуби способноста за вршење на функцијата јавен обвинител;
* Ако ги исполни условите за старосна пензија;
* Ако е избран или именуван на друга јавна функција;
* Ако е осуден со правосилна судска одлука на казна затвор во траење од најмалку шест месеци или на пократка казна затвор или друга кривична санкција за кривично дело кое го прави недостоен за вршење на функција јавен обвинител.

(2)Во случаите од ставот 1 на овој член, престанокот на функцијата Специјален јавен обвинител го утврдува Советот на јавни обвинители.

(3)На јавен обвинител во Специјалното јавно обвинителство функцијата во Специјалното јавно обвинителство му престанува:

* По барање на Специјалниот јавен обвинител;
* По сопствено барање;
* Ако го изгуби државјанството на Република Македонија;
* Ако трајно ја загуби способноста за вршење на функцијата јавен обвинител;
* Ако ги исполни условите за старосна пензија;
* Ако е избран или именуван на друга јавна функција;
* Ако е осуден со правосилна судска одлука на казна затвор во траење од најмалку шест месеци или на пократка казна затвор или друга кривична санкција за кривично дело кое го прави недостоен за вршење на функција јавен обвинител.

(4)Во случаите од ставот 3 на овој член, престанокот на функцијата јавен обвинител во Специјалното јавно обвинителство го утврдува Советот на јавни обвинители.

(5)Во случај на престанок на функцијата Специјален јавен обвинител од став 1 алинеја 1 од овој член, Советот на јавни обвинители го распоредува за јавен обвинител во Јавното обвинителство на Република Македонија.

(6)Во случај на престанок на функцијата Специјален јавен обвинител одстав 1 алинеја 2 од овој член, Советот на јавни обвинители го распоредува за јавен обвинител во Вишо јавно обвинителство, доколку ја вршел функцијата Специјален јавен обвинител најмалку три години. Доколку Специјалниот јавен обвинител не ја вршел функцијата најмалку три години во случај на престанок на функцијата од став 1 алинеја 2 од овој членСоветот на јавните обвинители го распоредува за јавен обвинител во јавното обвинителство од кое е избран.

(7)Во случај на престанок на функцијата јавен обвинител во Специјалното јавно обвинителство од став 3 алинеја 1 и алинеја 2 од овој член, јавнот обвинител во Специјалното јавно обвинителство, Советот на јавните обвинители го распоредува за јавен обвинител во Вишо јавно обвинителство доколку ја вршел функцијата јавен обвинител во Специјалното јавно обвинителство најмалку четири години.Доколку јавен обвинител во Специјалното јавно обвинителство не ја вршел функцијата најмалку четири години во случај на престанок на функцијата од став 3 алинеја 1 и алинеја 2 од овој член, Советот на јавните обвинители го распоредува за јавен обвинител во јавното обвинителство од кое е избран.

(8)Во случај на престанок на функцијата Специјален јавен обвинител по било кој основ, Советот на јавни обвинители назначува вршител на должноста Специјален јавен обвинител од редот на јавните обвинители во Специјалното јавно обвинителство, кој ќе ја извршува функцијата Специјален јавен обвинител до избор на нов Специјален јавен обвинител.

б. Разрешување на Специјалниот јавен обвинител

**Член 7**

1. Специјалниот јавен обвинител може да биде разрешен од функција пред истекот на мандатот поради нестручно или несовесно вршење на функцијата.
2. Постапказа утврдување на одговорност за нестручно или несовесно работење на Специјалниот јавен обвинител се спроведува по предлог Јавниот обвинител на Република Македонија.
3. Во постапката за утврдување на одговорност, Специјалниот јавен обвинителима право да се произнесе по предлогот. Произнесувањето на Специјалниот јавен обвинител ќе биде достапно на јавноста, освен доколку станува збор за класифицирани информации.
4. Одлука за разрешување на Специјалниот јавен обвинител донесува Советот на јавните обвинители со двотретинско мнозинство од вкупниот број на членови.

в. Судско одлучување во случај на разрешување

**Член 8**

Против одлуката на Советот на јавни обвинители со која е изречена мерка разрешување од функцијата Специјалниот јавен обвинител има право да поведе спор пред надлежен суд.

4. Одговорност на Специјалниот јавен обвинител и на јавните обвинители во Специјалното јавно обвинителство

**Член 9**

1. Специјалниот јавен обвинител за својата работа одговара пред Јавниот обвинител на Република Македонија.
2. Специјалниот јавен обвинител ќе поднесува извештај до Јавниот обвинител на Република Македонија и Советот на јавни обвинители на секои шест месеци за неговите активности, вклучувајќи и опис за напредок во која било истрага или гонење преземено од Специјалниот јавен обвинител.
3. Јавните обвинители во Специјалното јавно обвинителство за својата работа одговараат пред Специјалниот јавен обвинител.

**IV. Овластувања и надлежности на Специјалниот јавниот обвинител**

1.Овластување

**Член 10**

1. Специјалниот јавен обвинител е овластен да презема дејствија и да застапува предмети пред основните, апелационите судови и пред Врховниот суд на Република Македонија за кривичните дела од негова надлежност од член 11 став 2 алинеја 1 од овој закон.
2. Специјалниот јавен обвинител е овластен да превзема дејствија и да застапува предмети пред основните и апелационите судови за кривичните дела одчлен 11 став 2 алинеи 2 и 3 од овој закон.
3. Јавниот обвинител на Република Македонија постапува пред Врховниот суд на Република Македонијаза кривичните дела од надлежност на Специјалниот јавен обвинителчлен 11 став 2 алинеи 2 и 3 од овој закон.
4. Јавниот обвинител на Република Македонија одлучува по жалба на оштетениот поднесена против решението за отфрлање на кривичната пријава на специјалниот јавен обвинител и по приговор на оштетениот против наредба за запирање на истражна постапка за кривични делачлен 11 став 2 алинеи 2 и 3 од овој закон.
5. Специјалниот јавен обвинител во остварување на функцијата на гонење на сторителите на кривичните дела од својата надлежност ги има сите овластувања предвидени во Законот за јавното обвинителство, Законот за кривичната постапка и другите законски прописи.

2.Надлежност

**Член 11**

(1)Специјалното јавно обвинителство се основа за целата територија на Република Македонија.

(2)Специјалниот јавен обвинител е овластен и надлежен да истражува и гони:

* кривични дела поврзани и кои произлегуваат од содржината на неовластеното следење на комуникациитеизвршеновопериодотмеѓу 2008 и 2015 година,
* кривични дела извршени од Претседателот на РМ, поставените амбасадори и други претставници на РМ во странство и именувани лица од Претседателот на РМ, избрани или именувани функционери во и од Собранието на РМ, во и од Владата на РМ, во судовите, јавното обвинителство, Судскиот совет на РМ, Советот на јавните обвинители на РМ, избраните градоначалници на единици на локалната самоуправа и Град Скопје, и одговорни лица во политички партии против:изборите и гласањето од Глава шеснаесетта на Кривичниот законик;животната средина и природата од Глава дваесет и втора од Кривичниот законик;културното наследство и природните реткости од Глава дваесет и четврта од Кривичниот законик; јавни финансии, платен промет и стопанство од глава дваесет и петта од Кривичниот законик;државата од глава дваесет и осма; вооружените сили од глава дваесет и девета; службената должност од глава триесет од Кривичниот законик;јавниот ред од глава триесет и три од Кривичниот законик и кривично дело Неовластено оддавање информации и податоци за сведоците, соработниците на правдата, жртвите кои се јавуваат во својство на сведоци и нивните блиски лица од член 42 од Законот за заштита на сведоци и
* кривично дело Давање на лажен исказ од член 367 став 3 и 4 од КЗ, Спречување на докажување од член 368, Незаконито влијание на сведоци од член 368 –а од КЗ, Присилба према правосуден работник од член 375, Спречување на службено лице во вршење службено дејствие од член 382 од КЗ, ако овие дела се сторени во врска со постапки кои ги води Специјалното јавно обвинителство.

**V. Начело на автономија на Специјалниот јавен обвинител**

**Член 12**

1. Специјалниот јавен обвинител го претставува Специјалното јавно обвинителство, раководи со неговата работа и ги врши правата и обврските определени со овој закон, Законот за кривичната постапка и со Законот за јавното обвинителство.
2. Специјалниот јавен обвинител е самостоен да истражува и гони кривични дела за кој е надлежен.
3. Јавниот обвинител на Република Македонија има право на Специјалниот јавен обвинител да му дава општи упатства заради заштита на основните права и слободи на луѓето и граѓаните, заштита на интересот на државата и премената на законите. Општи упатства се даваат во пишана форма и со образложение.
4. Јавниот обвинител на Република Македонија не може да преземе гонење или преземање на поединечни дејствија во предметите во надлежност на Специјалниот јавен обвинител, односно да дава предмет од надлежност на Специјалниот јавен обвинител на друго јавно обвинителство или да овласти друго јавно обвинителство да превзема поединечни работи.
5. Јавниот обвинител на Република Македонија и колегиумот на Јавоното обвинителство на Република Македонија не може да се донесуваат упатства и насоки кои се однесуваат на работата на конкретни предмети на Специјалниот јавен обвинител.
6. Јавниот обвинител на Република Македонија одлучува по барање за изземање на Специјалниот јавен обвинител и доколку го изземе од постапување по конкретен предмет определува конкретно јавно обвинителство кое ќе постапува по тој предмет.

**VI. Односи со јавност**

**Член 13**

Специјалниот јавен обвинител редовно ја информира јавноста за напредокот на работата во кривичните предмети од својата надлежност, притоа урамнотежено со етичките и процедуралните обврски предвидени во законите и согласно јавниот интерес јавноста да биде информирана за текот на истрагата и гонењето.

**VII. Организација на Специјално јавно обвинителство**

**Член 14**

1. Функцијата на јавното обвинителство во Специјалното јавно обвинителство ја врши Специјален јавен обвинител и јавните обвинители во Специјалното јавно обвинителство кои му помагаат.
2. Јавните обвинители во Специјалното јавно обвинителство немаат право да носат одлуки за спроведување и запирање на истражна постапка, подигање и откажување од обвинение и решенија за отфрлање на кривичните пријави,а имаат право да носат други одлуки во врска со предметите и да застапуваат пред надлежните судови.

**Член 15**

1. Специјалниот јавен обвинител, може да основа истражен центар.
2. Јавниот обвинител на Република Македонија и Советот на јавни обвинители немаат право да распределат јавни обвинители од Специјалното јавно обвинителствово други јавни обвинителства без писмена согласност на Специјалниот јавен обвинител.

**Член 16**

1. Специјалниот јавен обвинител може да вработи јавнообвинителски службеници, експерти, советници, истражители и административен персонал.
2. Правилник за внатрешна организација и систематизација на работните места во Специјалното јавно обвинителство донесува Специјалниот јавен обвинител.

**Овластувања и одговорност на припадниците на правосудната полиција**

**Член 17**

1. Припадниците на правосудната полиција преземаат дејствија по наредба и упатства на Специјалниот јавен обвинител или јавните обвинители во Специјалното јавно обвинителство, во согласност со законските овластувања како и со Законот за кривична постапка.
2. Припадниците на правосудната полиција ги преземаат дејствијата од став 1 од овој член, во рок кој ќе го определи Специјалниот јавен обвинител или јавните обвинители во Специјалното јавно обвинителство.

**VIII.Воспоставување надлежност врз тековни предмети и судир на надлежност**

**Член 18**

1. Специјалниот јавен обвинител ќе преземе контрола врз предметите кои спаѓаат во стварната надлежност на Специјалното јавно обвинителство согласно член 11 став 2 од овој закон во која било фаза од постапката.
2. По писмено барање од Специјалниот јавен обвинител, јавните обвинителства се обврзани, во рок од осум дена, да предадат кој било предмет по кој постапуваат за да се одлучи дали предметот спаѓа во надлежноста на Специјалниот јавен обвинител, согласно со неговатанаделжност определена со овој закон.
3. Специјалниот јавен обвинител одлучува во рок од осум дена од приемот на предметот дали истиот спаѓа во негова надлежност.
4. Во случај на судир на надлежност за предметите кои спаѓаат во надлежност согласно член 11 став 2 алинеја 1 од овој закон конечна е одлуката на Специјалниот јавен обвинител, а за предметите кои спаѓаат во надлежност согласно член 11 став 2 алинеја 2 од овој закон одлука кое јавно обвинителство ќе постапува по предметот донесува Јавниот обвинител на Република Македонија.

**3. Правна помош**

**Член 19**

1. Во вршење на своите овластувања јавните обвинителства се должни да овозможат правна помош на Специјалното јавно обвинителство. Ако јавно обвинителство во своето работење дојде до доказ дека е извршено кривично дело за кое е надлежно Специјалното јавно обвинителство ќе ги достави до Специјалното јавно обвинителство на надлежно постапување.
2. Специјалното јавно обвинителство е должно да овозможува правна помош на другите обвинителства. Сите докази за кривични дела кои не се во обемот на овластувањата и надлежностите на Специјалнот јавен обвинителќе бидат предадени на Јавниот обвинител на Република Македонија за истиот да ги респредели за понатамошно постапување.
3. Сите тела за спроведување на закони и Јавното обвинителство на Република Македонија ќе обезбедат помош по барање на Специјалниот јавен обвинител, согласно со Законот за кривична постапка.

**IX. Меѓународна правна помош**

**Член 20**

Специјалниот јавен обвинител ќе бара меѓународна правна помош и соработка по прашања кои се во негова надлежност самостојно, согласно со закон и ратификуваните меѓународни документи.

**X. Финансирање и административни средства**

**1. Општи трошоци**

**Член 21**

1. Специјалниот јавен обвинител ќе има обезбедено соодветни финансиски ресурси и персонал, вклучувајќи и административен и истражен персонал и јавни обвинители да ја извршува својата работа соодветно.
2. Во рок од 10 дена од изборот, Специјалниот јавен обвинител ќе изготви општ работен, персонален и финансов план.
3. Во рокот од ставот (2) на овој член, Специјалниот јавен обвинител ќе ги поднесе општиот работен и персонален план до Јавниот обвинител на РМ и Советот на јавни обвинители, а финансовиот план до Владата на Република Македонија за имплементација.
4. Финансовиот план ќе се изработи имајќи го во предвид буџетот на Специјалното јавно обвинителство за претходната година.
5. Владата на РМ и Собранието на Република Македонија, не можат да го менуваат финансовиот план и ќе го вградат во Буџетот на Специјалното јавно обвинителство.
6. Владата на Република Македонија е обврзана да обезбеди финансиски средства за непречена работа на Специјалното јавно обвинителство согласно со финансовиот план.
7. Специјалниот јавен обвинител може да поднесе дополнителни барања за финансирање на неговиот напредок во работата.

**2. Плати и надоместоци**

**Член 22**

1. Платата на Специјалниот јавен обвинител се определува во висина од 5% пониска од платата на Јавниот обвинител на Република Македонија.
2. Платата на јавните обвинители во Специјалното јавно обвинителство се определува во висина на плата на јавен обвинител наВишо јавно обвинителство.
3. Специјалниот јавен обвинител и јавните обвинители во Специјалното јавно обвинителство имаат право на додаток за посебните услови за работа, додаток за постоење на висок ризик и додаток за доверливост.
4. Платите и другите надоместоци на вработените во јавнообвинителската стручна служба во Специјалното јавно обвинителство ќе бидат регулирани со закон и колективен договор.

**3. Опис на трошоци**

**Член 23**

Финансирањето за работата за Јавнoтo обвинителствo ќе се состои од средства за плати и надоместоци за јавните обвинители, плати и надоместоци на вработените во Специјалното јавно обвинителство, додатоци и надоместоци за истражителите во Специјалното јавно обвинителство, средства за набавка на стоки и услуги, трошоци за време на постапките вклучувајќи и средства за советување и мислења од експерти, средства за професионално унапредување на јавните обвинители и вработените во јавнообвинителската стручна служба, добивање на капитални инвестиции и средства за одржување на просториите и опремата во Специјалното јавно обвинителство.

**4. Начин на финансирање**

**Член 24**

1. Потребните средства за работење на Јавното обвинителство ќе бидат обезбедени од Буџетот на Република Македонија преку буџетскиот корисник Специјално јавно обвинителство.
2. Владата на РМ и Собранието на Република Македонија, не можат да го менуваат финансовиот план од членот 21 на овој закон и ќе го вградат во Буџетот на Специјалното јавно обвинителство.

**XI. Чување во тајност на податоците во поединечен предмет**

**Член 25**

1. Специјалниот јавен обвинител може од оправдани причини во секој момент да определи поединечен предмет за време на предистражна, истражна постапка и во тек на судење и по завршување на кривичната постапка посебно да се чува и со содржината на тој предмет може да бидат запознаени само одредени јавни обвинители.
2. Јавнообвинителска стручна служба, истражителите и административниот персонал во Специјалното јавно обвинителство можат со предметот од претходниот став да бидат запознаени само онолку колку што е тоа потребно за обавување на нивниот работен дел.
3. Поради заштита на тајноста Специјалниот јавен обвинител може да определи во уписниците и во другите евиденции предметот од став 1 од овој член за време на предистражната постапка да се води под кодно име.

**XII.Укинување на Специјалното јавно обвинителство**

**Член 26**

1. Во случај на укинување на Специјалното јавно обвинителство, Специјалниот јавен обвинител и јавните обвинители во Специјалното јавно обвинителство Советот на јавните обвинители ги распоредува така што Специјалниот јавен обвинител го распоредува како јавен обвинител во Јавно обвинителство на Република Македонија, а јавните обвинители во Специјалното јавно обвинителство ги распоредува како јавни обвинители во Вишите јавни обвинителства.
2. Вработените во Специјалното јавно обвинителство се упатуваат на работа во јавни обвинителства на работни места според стекнатите звања.

**XIV. Преодни и завршни одредби**

**Член 27**

1. Овој закон влегува во сила во рок од осум дена од денот на неговото објавување во „Службен весник на Република Македонија”.
2. Со влегувањето во сила на овој закон Јавното обвинителство за гонење на кривични дела поврзани и кои произлегуваат од содржината на незаконското следење на комуникациите чијашто надлежност е уредена со Законот за јавно обвинителство за гонење на кривични дела поврзани и кои произлегуваат од содржината на незаконското следење на комуникациите (Службен весник на Република Македонија бр.159/2015 година) се трансформира во Специјално јавно обвинителство и продолжува да ја врши својата надлежност претходно определена со Законот за јавно обвинителство за гонење на кривични дела поврзани и кои произлегуваат од содржината на незаконското следење на комуникациите и сега определена со член 11 став 2 алинеа 1 од овој закон.
3. Специјалното јавно обвинителство ќе постапува за кривичните дела од член 11 став 2 алинеи 2 и 3 од овој закон што се сторени по влегување во сила на овој закон;
4. Јавниот обвинител за гонење на кривични дела поврзани и кои произлегуваат од содржината на неовластеното следење на комуникациите продолжува да ја врши функцијата како Специјален јавен обвинител уште пет години по влегување на сила на овој закон;
5. Јавните обвинители кои му помагаат на Јавниот обвинител за гонење на кривични дела поврзани и кои произлегуваат од содржината на неовластеното следење на комуникациите,по влегување на сила на овој закон,продолжуваат да ја вршат функцијата како јавни обвинители во Специјалното јавно обвинителство на неопределено време;
6. На Специјалниот јавен обвинител и јавните обвинители во Специјалното јавно обвинителство кои продолжуваат да ја вршат функцијата согласно став 4 и став 5 од овој член, а кои претходно работеле во Јавното обвинителство за гонење на кривични дела поврзани и кои произлегуваат од содржината на незаконското следење на комуникациите, вршењето на функциите што ги имале во Јавното обвинителство за гонење на кривични дела поврзани и кои произлегуваат од содржината на незаконското следење на комуникациите се смета како вршење на функции во Специјалното јавно обвинителство.По влегување во сила на овој закон во случај на престанок на функцијата Специјалниот јавен обвинител или јавен обвинител во Специјалното јавно обвинителство за истите ќе се применува член 6 од овој закон.
7. На вработените во Јавното обвинителство за гонење на кривични дела поврзани и кои произлегуваат од содржината на неовластеното следење на комуникациите со денот на влегувањето во сила на овој закон заснованиот работен однос се трансформира во работен однос на неопределено време и ги задржуваат предходно стекнатите звања и работни места.
8. Истражителите што се доделени на Јавниот обвинител за гонење на кривични дела поврзани и кои произлегуваат од содржината на неовластеното следење на комуникациите врз основа на наредба согласно чл.50 од ЗКП продолжуваат да ги вршат своите активностиво Специјалното јавно обвинителство.
9. Со денот на стапување на сила на овој закон материјалните средства и опремата со кои ги користи и поседува Јавното обвинителство за гонење на кривични дела поврзани и кои произлегуваат од содржината на незаконското следење на комуникациите преминуваат како материјални средства и опрема на Специјалното јавно обвинителство со право да ги користи и да располага со истите.

**Член 29**

Соденот на стапување во сила на овој закон, престанува за важи Законот за Јавно обвинителство за гонење на кривични дела поврзани и кои произлегуваат од незаконското следење на комуникациите (Службен весник на Република Македонија број 159/2015).